Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 407

3. Az egyes szakirányokhoz kapcsolódó munkaterületek leírása és szakmai követelményei 3.1. A bel- és külkereskedelmi szakirány speciális munkaterületei A vállalkozás bel- és külpiaci partnerkapcsolatainak szervezése, irányítása, az importbeszerzés és az exporttevékenység szervezése. A külpiaci lehetőségek és a belpiaci igények, lehetőségek feltárása, az ezekkel összefüggő áruforgalmi tevékenység vezetése. 3.1.1. A szakirányú specializáció megszerzésének szakmai követelményei A kereskedelmi szakmenedzser képzéssel kapcsolatos általános szakmai követelmények alapján: — a kereskedelmi szervezési-technológiai, logisztikai tevékenység irányításához, szervezéséhez, — a marketinggel kapcsolatos feladatok ellátásához, — a külpiaci kapcsolatok lebonyolításához, — a kisebb üzleti vállalkozások önálló vezetéséhez, — az önálló üzleti tárgyalások, szóbeli és írásbeli partnerkapcsolatok szervezéséhez, ellenőrzéséhez, a sikeres üzleti kommunikációhoz szükséges ismeretek. 3.2. A marketing és reklám szakirányt végzettek speciális munkaterületei A vállalkozás piaci értékesítési tevékenységének előkészítése, a piackutatás szervezése, vezetése, márkák bevezetése, a reklámmunka megszervezése, bonyolítása és ellenőrzése. Ennek keretében különösen: — komplex piacelemzés; — felső vezetői szinten stratégiai döntések, középvezetőként részvétel a döntések előkészítésében, részdöntések meghozatala; — akciótervek kidolgozása, lebonyolítása; — konkrét marketingmix döntések. a kidolgozott marketingmix alkalmazása; — a marketing és reklámtevékenység gazdálkodási, pénzügyi vonatkozásainak tervezése, ellenőrzése. 3.2.1. A szakirányú specializáció megszerzésének szakmai követelményei Komplex gyakorlati ismeretekkel, szervező és irányító képességgel kell rendelkeznie: — a piac működési törvényszerűségeit, — a piaci információk megszerzését, értelmezését és értékelését, — a marketing és versenystratégiák alapvető formáit, tervezését, megválasztását és megvalósítását illetően. 1998/39. szám 3.3. A szállítmányozási szakirányt végzettek speciális munkaterületei — A szállítmányozás valamennyi területén a feladatok megoldása. — Fuvarozási mód megválasztása, szerződések kialakítása. — Hazai és nemzetközi vámszabályok önálló alkalmazása. 3.3.1. A szakirányú specializáció megszerzésének szakmai követelményei — Ismerjék a hazai és nemzetközi vámszabályokat, a vámokmányok kiállítását és felhasználását. — Sajátítsák el az áruosztályozás szabályait. — Ismerjék a különböző közlekedési ágak jellemzőit. — Rendelkezzenek az árubiztosítással kapcsolatos ismeretekkel. 3.4. A könyvkiadási és könyvkereskedői szakirányt végzettek speciális munkaterületei — A könyvkiadással összefüggő szerkesztési, tipográfiai feladatok megoldása. — A könyvterjesztési, marketing, promóciós technikák megválasztása, megszervezése. — Az értékesítési tevékenységek megszervezése. 3.4.1. A szakirányú specializáció megszerzésének szakmai követelményei — Ismerjék a tipográfiai és szerkesztési munkák alapvető típusait. — Sajátítsák el a kiadványszerkesztés számítástechnikai gyakorlatát. — Ismerjék a könyvterjesztéssel összefüggő marketingmunka jellemzőit, és rendelkezzenek az értékesítéshez szükséges készségekkel. 3.5. A külkereskedelmi üzletkötő szakirányt végzettek speciális munkaterületei Az áruk, szolgáltatások és anyagi értékű jogok behozatalára és kivitelére irányuló külkereskedelmi szerződések szakszerű előkészítése, megkötése és lebonyolítása az erre vonatkozó jogszabályok alapján. Az üzletpolitika és a marketing nemzetközi alkalmazása. Devizális-pénzügyi, vámkezelési és szállítmányozási-fuvaroztatási részfeladatok ellátása. Az ezekkel kapcsolatos tevékenység célszerű és szakszerű megszervezése a vállalkozás keretében. 3.5.1. A szakirányú specializáció megszerzésének szakmai követelményei — A külkereskedelmi ismeretek alkalmazási (készség szintű, gyakorlat-orientált) ismerete. — Képesség a részfolyamatok szélesebb áttekintésére (pl. az Európai Unió integráció hatásait illetően). — Tárgyalási szintű szakmai nyelvismeret. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes